சிறீஜா

சிறீஜா (Sreeja) 1989 முதல் 1994 வரை மலையாளத் திரைப்படங்களில் தீவிரமாக நடித்த ஓர் இந்திய நடிகை ஆவார். மோகன்லாலின் நாயகியாக இந்திரஜாலம் (1990), செரிய லோகவும் வலிய மனுஷ்யரும் (1990) ஆகிய படங்களில் இவரது முக்கிய வேடங்கள் குறிப்பிடத்தக்கவை. இவர் ஒரு சில படங்களில் மட்டுமே நடித்திருந்தார்.

 இளமை 
சிறீஜா நாடகக் கலைஞர்களான சிறீதரன் மற்றும் உஷா ஆகியோருக்கு மகளாக ஏப்ரல் 18, 1971 அன்று கேரளாவின் திருவனந்தபுரத்தில் பிறந்தார். இவர் தனது ஆரம்பக் கல்வியைத் திருவனந்தபுரத்தில் உள்ள கார்த்திகா திருநாள் அரசு மகளிர் தொழிற்கல்வி மேல்நிலைப் பள்ளியில் பயின்றார். மேலும் இளங்கலைப் பட்டப்படிப்பை திருவனந்தபுரத்தில் உள்ள என். எஸ். எஸ். மகளிர் கலைக் கல்லூரியில் பயின்றார். திரைத்துறையில் நுழைவதற்கு முன்பு தனது பெற்றோருடன் சில நாடகங்களில் நடித்துள்ளார்.

 திரைத்துறையில் 
சிறீஜா 1982-ஆம் ஆண்டு மலையாளத் திரைப்படமான நிதி மூலம் குழந்தை நட்சத்திரமாக அறிமுகமானார். இதன் பிறகு இவர் தொடர்ந்து சிறிய வேடங்களில் நடித்தார். இவர் சாணக்கியன் (1989) படத்தில் கமலஹாசனுக்கும், மழவில்காவடி (1989) படத்தில் ஜெயராமுக்கும் சகோதரியாக நடித்தார். ஜெகதே சிறீகுமார் இயக்கிய முதல் படமான அன்னக்குட்டி கோடம்பாக்கம் விளக்குன்னு (1989) மூலம் கதாநாயகியாக அறிமுகமானார். மோகன்லால் (இந்திரஜாலம்-1990) மற்றும் முகேஷ் உள்ளிட்ட பல நடிகர்களுடன் கதாநாயகியாக நடித்தார்.

 தனிப்பட்ட வாழ்க்கை 
சிறீஜா தன்னுடன் செவ்வந்தி திரைப்படத்தில் நடித்த தமிழ்நாட்டைச் சேர்ந்த சந்தான பாண்டியனை மணந்தார். இந்தத் தம்பதியருக்கு ஒரு மகனும் ஒரு மகளும் உள்ளனர்.

 திரைப்படவியல் 
ஆண்டுதிரைப்படம்கதாபாத்திரம்மொழிNotes1982நிதிமலையாளம்Child artist1985முத்தாரம்குன்னு பி.ஓ.மலையாளம்1987ஒரு மைமாச புலரியில்மலையாளம்1988ஓர்மயில் ஒரு மணிநாடம்மலையாளம்1989அன்னக்குட்டி கோடம்பாக்கம் விளக்குன்னுஅன்னக்குட்டிமலையாளம்1989மழவில்காவடிவிலாசினிமலையாளம்1989சாணக்கியன்ஜான்சனின் சிசுட்டர்மலையாளம்1989ஜாக்ரதாவந்தனாமலையாளம்1990டாக்டர் பசுபதிஉஷாமலையாளம்1990இந்திரஜாலம்வினுமலையாளம்1990சாம்பியன் தாமசுசெலின்மலையாளம்1990மௌனம் சம்மதம்விஜயலட்சுமிதமிழ்1990செறிய லோகவும் வலிய மனுஷ்யரும்நீத்துமலையாளம்1991சேரன் பாண்டியன்வெண்ணிலாதமிழ்1991எம். ஜி. ஆர். நகரில்சகோ. ஜோசபின்/ரூபி பில்ப்தமிழ்1991தையல்காரன்ஓமனாதமிழ்1991தெய்வசகாயம் லக்கி சென்டர்சாலினிமலையாளம்1991குட்டபத்திரம்செர்லிமலையாளம்1991எழுநல்லதுஆஷாமலையாளம்1992காட்சிக்கப்புறம்சௌதாமினிமலையாளம்1992முதல் குரல்ரேகாதமிழ்1993கோசயாத்திரைசஃபியாமலையாளம்1993தங்க பாப்பாதுளசிதமிழ்1994புருஷனை கைக்குள்ள போட்டுக்கணும்சித்ராதமிழ்1994செவ்வந்திசெவ்வந்திதமிழ்1994என் ராஜாங்கம்கல்யாணிதமிழ்

 தொலைக்காட்சி தொடர்கள் 
 ஒரு பூ விரியுன்னு (தூர்தர்ஷன் )
 மனுஷ்யபந்தங்கள் (தூர்தர்ஷன்)
 கனகசிலங்கா
 இதிகாச கதைகள் (ராஜ் தொலைக்காட்சி) சகுந்தலாவாக

 மேற்கோள்கள் 

 வெளி இணைப்புகள் 

 sreeja sandhanapandian on Facebook
 Sreeja at MSI

பகுப்பு:தமிழ்த் தொலைக்காட்சி நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1971 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:இந்தியத் திரைப்பட நடிகைகள்
பகுப்பு:மலையாளத் திரைப்பட நடிகைகள்